Macedonia ye una rechión historica d'os Balcans situata entre a Sar Planina a lo norte, l'Olimpo a lo sur, os monts Grammos a l'ueste y a part baixa d'a val d'o río Nestos. Ye actualment dividida entre Grecia (rechión griega de Macedonia), a Republica de Macedonia, Bulgaria (Macedonia de Pirin), y en menor mesura Albania (Mala Prespa y Golo Bardo) y Serbia (Gora y Prohor Pchinski). Prene nombre de l'antigo Reino de Macedonia, situau en l'actual rechión griega de Macedonia, que por a suya politica expansiva en l'Antigüedat y celebridat o suyo nombre s'extendió pa denominar tamién atras tierras d'arredol en diferents tiempos. O territorio de Macedonia representa bells 67.000 km2 y tien una población de 4.76 millons de diferents grupos etnicos (eslavos macedonians, serbos, griegos, albaneses, arrumans, meglenovlacos, turcos rumelís, chitans, ecetra.